নীনা গুপ্তা (জন্ম:২৪ নভেম্বর ১৯৮৪) একজন ভারতীয় গণিতজ্ঞ। তিনি বর্তমান কলকাতায় অবস্থিত ইন্ডিয়ান স্ট্যাটিস্টিক্যাল ইনস্টিটিউটের পরিসংখ্যান এবং গণিত বিভাগের সহযোগী অধ্যাপক। তাঁর গবেষণার মুখ্য ক্ষেত্র হচ্ছে আবর্তনীয় বীজগণিত এবং রূপান্তরিে বীজগাণিতিক জ্যামিতি। এর  আগে তিনি ইন্ডিয়ান স্ট্যাটিস্টিক্যাল ইনস্টিটিউটের অনাবাসিক বিজ্ঞানী এবং টাটা মৌলিক গবেষণা প্রতিষ্ঠানের অনাবাসিক ফেলো ছিলেন। ২০১৯ সালে তিনি গণিতশাস্ত্রে অগ্রণী অবদানের স্বীকৃতিস্বরূপ ভারতের বিজ্ঞান এবং প্রযুক্তিবিদ্যার ক্ষেত্রের সর্বোচ্চ সম্মান শান্তিস্বরূপ ভাটনাগর পুরস্কার লাভ করেছিলেন। ৩৫ বছর বয়সে শান্তিস্বরূপ ভাটনাগর পুরস্কার লাভ করা নীনা গুপ্তা কনিষ্ঠতম ব্যক্তি।  জীবনী ১৯৮৪ সালের ২৪শে নভেম্বর তারিখে নীনা গুপ্তার জন্ম হয়েছিল। তিনি ২০০৬ সালে পশ্চিমবঙ্গের বেথুন কলেজ থেকে গণিত বিষয়ে সম্মানসহ স্নাতক ডিগ্রী লাভ করেন। তার দুবছর পর ২০০৮ সালে কলকাতায় অবস্থিত ইন্ডিয়ান স্ট্যাটিস্টিক্যাল ইনস্টিটিউট থেকে গণিতশাস্ত্রে স্নাতকোত্তর ডিগ্রী এমম্যাথ লাভ করেন। পরে এর থেকে তিনি অধ্যাপক অমর্ত্য কুমার দত্তের তত্ত্বাবধানে ২০১১ সালে বীজগাণিতিক জ্যামিতির ওপরে গবেষণা করে পিএইচডি ডিগ্রী লাভ করেন। তাঁর গবেষণামূলক প্রবন্ধটির শিরোনাম ছিল – "সাম রেজাল্টস অন লরেন্ট পলিনোমিয়াল ফাইব্রেশনস অ্যান্ড কোয়াসি এ* অ্যালজেব্রাস" তিনি ২০০৮ সালের সেপ্টেম্বর মাস থেকে ২০১২ সালের ফেব্রুয়ারি মাস অব্দি ইন্ডিয়ান স্ট্যাটিস্টিক্যাল ইনস্টিটিউটের ডঃ শ্যামা প্রসাদ মুখার্জী গবেষণা ফেলো ছিলেন। তারপর তিনি ২০১২ সালের ফেব্রুয়ারি মাস থেকে এপ্রিল মাস অব্দি এখানকার অনাবাসিক বিজ্ঞানী হিসাবে কর্মরত ছিলেন। একইবছরের মে মাস থেকে ডিসেম্বর অব্দি তিনি টাটা মৌলিক গবেষণা প্রতিষ্ঠান-এর অনাবাসিক বিজ্ঞানী ছিলেন। তারপর তিনি ২০১২ সালের ডিসেম্বর থেকে ২০১৪ সালের জুন মাস অব্দি কলকাতার ইন্ডিয়ান স্ট্যাটিস্টিক্যাল ইনস্টিটিউটের 'ইন্সপায়ার' অনুষদ ছিলেন। বর্তমানে তিনি কলকাতায় অবস্থিত ইন্ডিয়ান স্ট্যাটিস্টিক্যাল ইনস্টিটিউটের পরিসংখ্যান এবং গণিত বিভাগের সহযোগী অধ্যাপক হিসাবে কর্মরত অবস্থায় আছেন।  তিনি গণিতের অন্যতম জটিল জারিস্কীর বিশেষ বাতিলকরণ সমস্যার ধণাত্মক বৈশিষ্ট্য ক্ষেত্রের বিপরীত উদাহরণ দেওয়ার জন্য ২০১৪ সালে ভারতীয় জাতীয় বিজ্ঞান একাডেমীর যুব বিজ্ঞানী পুরস্কার লাভ করেছিলেন। এর  সাথে তিনি ২০১৩ সালে টাটা মৌলিক গবেষণা প্রতিষ্ঠানের প্রাক্তন ছাত্র সংস্থার প্রদান করা প্রথম সরস্বতী কৌশিক পদক লাভ করেছিলেন।  পুরস্কার এবং সম্মান গণিতর ক্ষেত্রে অগ্রণী অবদানের জন্য তিনি বহু পুরস্কার এবং সম্মান লাভ করেছেন। সেগুলির উল্লেখযোগ্যসমূহ হল: গণিতশাস্ত্রের শান্তিস্বরূপ ভাটনাগর পুরস্কার, ২০১৯  গণিতের বি.এম. বিরলা বিজ্ঞান পুরস্কার, ২০১৭  স্বর্ণজয়ন্তী ফেলোশিপ পুরস্কার, বিজ্ঞান এবং প্রযুক্তি বিভাগ, ভারত সরকার, ২০১৫  ভারতীয় গণিত সমাজের শ্রেষ্ঠ গবেষণার পত্রের প্রথম অধ্যাপক এ.কে. আগরওয়ালা পুরস্কার, ২০১৪  ভারতীয় জাতীয় বিজ্ঞান একাডেমীর যুব বিজ্ঞানী পুরস্কার, ২০১৪  মাদ্রাজ বিশ্ববিদ্যালয়ের রামানুজন পুরস্কার, ২০১৪  ভারতীয় বিজ্ঞান একাডেমীর সহকারী, ২০১৩ টাটা মৌলিক গবেষণা প্রতিষ্ঠানের প্রাক্তন ছাত্র সন্থা প্রদান করা প্রথম সরস্বতী কৌশিক পদক, ২০১৩  ইন্সপায়র ফেকাল্টি ফেলোশিপ পুরস্কার, ২০১২ শ্যামা প্রসাদ মুখার্জী ফেলোশিপ, বৈজ্ঞানিক এবং ঔদ্যোগিক গবেষণা পরিষদ, ২০০৮  ভারতের রাষ্ট্রপতি কর্তৃক নারী শক্তি পুরস্কার (২০২১)  প্রকাশন  With S. Sen, Locally nilpotent derivations of double Danielewski Surfaces, Journal of Pure and Applied Algebra, 2019 With S. Sen, On Double Danielewski Surfaces and the Cancellation Problem, Journal of Algebra, 2019 With A. K. Dutta and Animesh Lahiri, On Separable A^2 and A^3 forms, Nagoya Journal of Mathematics, 2018 With Nikhilesh Dasgupta, Nice derivations over principal ideal domains, Journal of Pure and Applied Algebra, 2018 With T. Asanuma, On 2-stably isomorphic four dimensional affine domain, Journal of Commutative Algebra, 2018  With S.M. Bhatwadekar and S. Lokhande, Some K-theoretic properties of the kernel of a locally nilpotent derivation on k[X1, . . . , X4], Transactions of American Mathematical Society, 2017  With A. K. Dutta, The Epimorphism Theorem and its generalisations, Journal of Algebra and Its Applications, (special issue in honour of Prof. Shreeram S. Abhyankar), 14(9) (2015) 15400101–30  With S.M. Bhatwadekar, A Note on the Cancellation property of k[X, Y ], Journal of Algebra and Its Applications, (special issue in honour of Prof. Shreeram S. Abhyankar) 14(9) (2015)15400071–5  A Survey on Zariski Cancellation Problem, Indian Journal of Pure and Applied Mathematics, December 2015  On Faithfully Flat Fibrations by a Punctured Line, Journal of Algebra, October 2014  On the family of affine threefolds x^m y= F(x, z, t), Compositio Mathematica, June 2014  With Dhvanita R. Rao, On the non-injectivity of the Vaserstein symbol in dimension three, Journal of Algebra, February 2014  On Zariski's Cancellation Problem in Positive Characteristic, Advances in Mathematics, September 2013 On the cancellation problem for the affine space  in characteristic p, Inventiones Mathematicae, 195 (2014), pp. 279–288  With Amartya K. Dutta and Nobuharu Onoda, Some Patching Results on Algebras over Two-dimensional Factorial Domains, Journal of Pure and Applied Algebra, July 2012  With S.M. Bhatwadekar, The Structure of a Laurent Polynomial Fibration in n Variables, Journal of Algebra, March 2012  With S.M. Bhatwadekar, On Locally Quasi A ∗ Algebras in Codimension-one over a Noetherian Normal Domain, Journal of Pure and Applied Algebra, September 2011 তথ্যসূত্র  বিষয়শ্রেণী:ভারতীয় নারী গণিতবিদ বিষয়শ্রেণী:২১শ শতাব্দীর ভারতীয় গণিতবিদ বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ভারতীয় নারী বিজ্ঞানী বিষয়শ্রেণী:নারী শক্তি পুরস্কার বিজয়ী বিষয়শ্রেণী:বেথুন কলেজের প্রাক্তন শিক্ষার্থী বিষয়শ্রেণী:২১শ শতাব্দীর নারী গণিতবিদ বিষয়শ্রেণী:১৯৮৪-এ জন্ম বিষয়শ্রেণী:পশ্চিমবঙ্গের নারী বিজ্ঞানী